**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/84, 25.06.2018թ.

**Բողոք բերող անձ՝** «ՌԵՍՈ» ՓԲԸ

**Պատվիրատու՝** Խ. Աբովյանի անվան հայկական պետական մանկավարժական համալսարան

**Գնման ընթացակարգի ծածկագիրը և առարկան՝** ՀՊՄՀ-ԲՄԾՁԲ-18/1 ծածկագրով բաց մրցույթ / Խ. Աբովյանի անվան հայկական պետական մանկավարժական համալսարան հիմնադրամի կարիքների համար` առողջության ապահովագրության ծառայությունների ձեռքբերում

**Բողոքի պահանջը`**

1. ՀՊՄՀ-ԲՄԾՁԲ-18/1 ծածկագրով բաց մրցույթի հանձնաժողովի թիվ 3 և թիվ 4 արձանագրություններով կայացած որոշումները ճանաչել անվավեր.

2. «ՌԵՍՈ» ՓԲԸ-ի կողմից ՀՊՄՀ-ԲՄԾՁԲ-18/1 ծածկագրով բաց մրցույթի հայտի որակավորման չափանիշները հիմնավորող փաստաթղթերի գնահատման արդյունքում հրավերի պահանջների նկատմամբ անհամապատասխանությունները համարել շտկված և «ՌԵՍՈ» ՓԲԸ-ին ճանաչել ՀՊՄՀ-ԲՄԾՁԲ-18/1 ծածկագրով բաց մրցույթի հաղթող

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: